আপনার প্রশ্নের জন্য ধন্যবাদ।  আপনার প্রশ্নে উল্লেখিত M.I.S.(Monthly Income Scheme) পদ্ধতিটি সম্পূর্ণ সূদ ভিত্তিক। তাই সেখানে টাকা রেখে লাভ গ্রহণ করা সম্পূর্ণ সূদ। আর সুদ হারাম হওয়ার ব্যাপারে তো কুরআন-হাদীসে অসংখ্য প্রমাণ বিদ্যমান।  যেমন: আল্লাহ তায়ালা বলেন:  ۗ وَأَحَلَّ اللَّـهُ الْبَيْعَ وَحَرَّمَ الرِّبَا  আল্লাহ তাআলা ক্রয়-বিক্রয় বৈধ করেছেন এবং সুদ হারাম করেছেন। (বাকারা: ২৭৯)  তিনি আরও বলেন:  يَا أَيُّهَا الَّذِينَ آمَنُوا اتَّقُوا اللَّـهَ وَذَرُوا مَا بَقِيَ مِنَ الرِّبَا إِن كُنتُم مُّؤْمِنِينَ ﴿٢٧٨﴾ فَإِن لَّمْ تَفْعَلُوا فَأْذَنُوا بِحَرْبٍ مِّنَ اللَّـهِ وَرَسُولِهِ ۖ وَإِن تُبْتُمْ فَلَكُمْ رُءُوسُ أَمْوَالِكُمْ لَا تَظْلِمُونَ وَلَا تُظْلَمُونَ  হে ঈমানদারগণ, তোমরা আল্লাহকে ভয় কর এবং সুদের যে  সমস্ত বকেয়া আছে, তা পরিত্যাগ কর, যদি তোমরা ঈমানদার হয়ে থাক। অতঃপর যদি তোমরা পরিত্যাগ না কর, তবে আল্লাহ ও তাঁর রসূলের সাথে যুদ্ধ করতে প্রস্তুত হয়ে যাও। (সূরা বাকারা: ২৭৮-২৭৯)  لعن رسول الله صلى الله عليه و سلم آكل الربا وموكله وكاتبه وشاهديه وقال هم سواء  রাসূল সাল্লালাহু আলাইহি ওয়া সাল্লাম যে নিজে সুদ খায়, অন্যকে খাওয়ায় যে তা লখে বা যারা স্বাক্ষী থাকে সকলর উপর আল্লাহর অভিশাপ। (সহীহ মুসলিম, অধ্যায়, যে সুদ খায় বা অন্যকে সুদ খওয়ায়, হাদীস নং ১০৬, মাকতবা শামেলা)